Tronheim

Tronheim ( [ˈtrɔ̂n(h)æɪm], mugažo Trondhjem [ˈtrɔ̂nːjæm], , toižed istorižed nimitused oma Kaupangen i Nidaros) om lidn da municipalitet (kommun) Norvegijan keskuzpalan suvipäivlaskmas. Se om valdkundan koumanz' lidn eläjiden lugun mödhe, Tröndelag-agjan kaikiš suremb lidn.

 Istorii 
Eländpunktan aluz om pandud Olaf I-kunigahal vl 997 kut torguindan Kaupangr-post. Se oli Norvegijan ezmäižeks pälidnaks vll 1030−1217. Tronheiman Akademii oli sätud vl 1760. Raudte ühtenzoitab Oslonke vspäi 1877.

Toižen mail'man sodan aigan lidn oli okkupiruidud nacistoil ühten aigan valdkundanke (9. sulaku 1940 — 8. semendku 1945). Saksalaižed sauvoiba vedenalaižiden laivoiden bazad i zavottihe Nordstern-lidnan («Pohjoižen tähtaz») sauvondad 300 tuhad eläjiden täht, projektan jändused oma läz lidnad.

Tronheim šingotase elektrotehnižen sarakon edheotandoil, sauvondal, tedoiduzkeskusil i turizmal, profopendusen keskuseks.

 Geografijan andmused 
Lidn sijadase Tronheims-fjordan suvižel randal, Nidel'v-jogi lankteb sihe (30 km pitte, ). Ühthine pind om 528,6 km², sidä kesken kuivma 496,47 km², vezi otab 32,13 nellikkilometrad. Matkad Oslo-pälidnhasai om 392 km suvhe orhal, 491 km avtotedme vai raudtedme.

Klimat om ven valdmeren, kontinentaližen röunal. Semendku-kezaku oma päivoikahad, kül'mku-viluku oma pil'vekahad lujas. Voden keskmäine lämuz om +6,1 C°, heinkun-elokun +14,6..+15,2 C°, tal'vkun-uhokun −0,7..−1,1 C°. Ekstremumad oma −25,6 C° (viluku, uhoku) i +34,3 C° (kezaku). Kezaaigan minimum om −0,3 C° (eloku), tal'vaigan maksimum om +13,8 C° (viluku, uhoku). Ei voi panda halad heinkus vaiše (minimum om +2,3 C°). Paneb sadegid 823 mm vodes, läz tazomäras kuidme, enamba kezakus-redukus i tal'vkus (74..89 mm kus), vähemba sulakus-semendkus (42..53 mm kus).

 Tobmuz 
Tronheim jagase nelläks nimitadud administrativižeks rajonaks ().

Lidnan suim () kogoneb 67 ezitajaspäi (heid oli 85 edel 2011. vot), valitas heid nelläks vodeks. Edeline lidnan pämez' (ordfører) om Rita Ottervik (reduku 2003 — reduku 2023).

 Eläjad 
Vn 2010 Norvegijan rahvahanlugemižen mödhe lidnan eläjiden lugu oli 171 540 ristitud, vl 2000 — 148 859 ristitud. Kaik 186 364 eläjad oli lidnas vn 2019 augotišes 342,3 km² pindal. Kaikiš suremb lidnan ristitišt om nügüd'. Kaik 279 234 ristitud elädas ezilidnoidenke 7295 km² pindal (uhoku 2020, nellänz' lidnanterritorii valdkundas eläjiden lugun mödhe).

Lidnan professionaližen opendusen aluzkundad oma Norvegijan tedon da tehnologijan universitetNorvegijan tedon da tehnologijan universitetan sait (ntnu.no).   (NTNU, Norges teknisk-naturvitenskapelige universitet, om sätud vl 1996 Tronheiman universitetan da toižiden aluzkundoiden ühtištusel, 43,4 tuh. üläopenikoid vl 2022), sidä kesken Tronheiman biznesškol (, NTNU:n jaguz, läz 1,2 tuh. üläopenikoid), i 11 korktad školad, niiden kesken Kunigazline Norvegijan il'mvägiden akademiiKunigazline Norvegijan il'mvägiden akademii forsvaret.no-saital.  (alusenpanend 1949, Luftkrigsskolen).

 Transport 
Avtobusad i tramvaid oma kundaližeks transportaks lidnas. Ehtatimed ühtenzoittas lähižidenke kundoidenke.

Rahvahidenkeskeine soda- da civiline Tronheim (Vernes)-lendimportRahvahidenkeskeine Tronheim-lendimport avinor.no-saital.   (TRD / ENVA, 4,4 mln passažiroid vl 2018) sijadase 19 km päivnouzmha lidnaspäi. Tehtas reisid Evropan lähiden maiden lidnoihe, mugažo Norvegijadme, om äi sezončarterreisid Keskmeren i Kanariden lebutahoiže.

 Galerei 

 Homaičendad 

 Irdkosketused 
 Lidnan oficialine sait (trondheim.kommune.no).  


Kategorii:Norvegijan lidnad
Kategorii:Eländpunktad kirjamišton mödhe
Kategorii:Tröndelag